10. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 72262/Ι.814 της 11/31 Οκτ. 1962 (ΦΕΚ Β΄ 386) Περί διαλύσεως του Ταμείου Αλληλοβοηθείας προσωπικού Μεταλλευτικών Επιχειρήσεων εν Ελλάδι Τμήματος Μαντουδίου. Έχοντες υπ’ όψιν: 1)Τας διατάξεις της παρ. 2 του άρθρ. 4 του Α.Ν. 1607/1939 «περί τροποποιήσεως και συμπληρώσεως των Νόμων και Δ/των περί Ταμείου Μεταλλευτών» ως και τας διατάξεις του άρθρ. 30 του Κανονισμού Ταμείων Αλληλοβοηθείας Μεταλλευτών, εγκριθέντος δια της υπ’ αριθ. 60708/Ε.1769/39 αποφάσεως ημών. 2)Τας διατάξεις των άρθρ. 1 και 5 του Ν.Δ. 3710/1957. 3)Την υπ’ αριθ. 79515/15.9.62 πρότασιν του Διοικητού του Ιδρύματος. 4)Την από 11.9.1962 απόφασιν του Διοικητικού Συμβουλίου του Ιδρύματος, περί επεκτάσεως από 1.11.-1962 της ασφαλίσεως του Κλάδου Παροχών Ασθενείας και μητρότητος εις είδος εις τας εν τη περιοχή Μαντουδίου Ευβοίας λειτουργούσας μεταλλευτικάς επιχειρήσεις της Α.Ε. Επιχειρήσεων εν Ελλάδι, ως επίσης και εις τας τυχόν εν τη αυτή περιοχή λειτουργούσας τοιαύτας, εις ας δεν επεξετάθη η ανωτέρω ασφάλισις δια της υπ’ αριθ. 281/19/4.7.61 αποφάσεως του Δ.Σ. του Ι.Κ.Α., αποφασίζομεν: Από 1ης Νοεμ. 1962 διαλύεται το Ταμείον Αλληλοβοηθείας Επιχειρήσεων εν Ελλάδι, Τμήματος Μαντουδίου. Η περιουσία του Ταμείου τούτου περιέρχεται συμφώνως προς τας διατάξεις του άρθρ. 4 παρ. 2 του Α.Ν. 1607/39 και τας τοιαύτας του άρθρ. 30 του Κανονισμού Ταμείων Αλληλοβοηθείας Μεταλλευτών εις το Ίδρυμα Κοινωνικών Ασφαλίσεων, αι δε γενόμεναι προς το διαλυόμενον Ταμείον εισφοραί  Σελ. 332(α) Τεύχος Ι-61 Σελ. 140 των εργαζομένων εις τας ως άνω Μεταλλευτικάς Επιχειρήσεις, υπολογίζονται δια τας υπό του οικείου Υποκαταστήματος του Ιδρύματος παροχάς ασθενείας. 